Sinhaleg

Iaith Indo-Ariaidd yw Sinhaleg neu Sinhala (සිංහල) a siaredir yn bennaf gan y Sinhaliaid yn Sri Lanca. Ysgrifennir yr iaith yn yr wyddor Sinhaleg, sef ffurf ar yr wyddor Frahmig, a ddarllener o'r chwith i'r dde.

Dygwyd iaith lafar y Prakrit i Sri Lanca yn y 5g CC mae'n debyg, gan ymfudwyr o ogledd India. Datblygodd y Sinhaleg felly ymhell o'r ieithoedd Indo-Ariaidd eraill yng ngogledd India, a daeth i gynnwys nifer fawr o fenthyceiriau o'r ieithoedd Drafidaidd, yn enwedig Tamileg, prif iaith arall Sri Lanca. Mae'r arysgrifau cynharaf yn yr iaith, mewn llythrennau Brahmig ar garreg, yn dyddio oddeutu 200 CC.

Prif dafodieithoedd y Sinhaleg yw iaith y cefn gwlad, iaith yr iseldiroedd, a Sinhaleg Jaffna yn y gogledd. Sinhaleg a Thamileg ydy dwy iaith swyddogol Sri Lanca.

 Cyfeiriadau 


Categori:Ieithoedd Indo-Ariaidd
Categori:Ieithoedd Sri Lanca